CELEX: 42021D1461
Language: fi
Date: 2021-09-08 00:00:00
Title: Jäsenvaltioiden hallitusten edustajien päätös (EU) 2021/1461, annettu 8 päivänä syyskuuta 2021, unionin tuomioistuimen kahden julkisasiamiehen nimittämisestä

10.9.2021   
               
               
                  FI
               
               
                  Euroopan unionin virallinen lehti
               
               
                  L 319/4
               
            
         JÄSENVALTIOIDEN HALLITUSTEN EDUSTAJIEN PÄÄTÖS (EU) 2021/1461,
         annettu 8 päivänä syyskuuta 2021,
         unionin tuomioistuimen kahden julkisasiamiehen nimittämisestä
         EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
         ottavat huomioon Euroopan unionista tehdyn sopimuksen ja erityisesti sen 19 artiklan,
         ottavat huomioon Euroopan unionin toiminnasta tehdyn sopimuksen ja erityisesti sen 253 ja 255 artiklan,
         sekä katsovat seuraavaa:
         
                     (1)
                  
                  
                     Euroopan unionin tuomioistuimen perussäännöstä tehdyssä pöytäkirjassa N:o 3 olevan 5 ja 7 artiklan mukaan ja Gerard HOGANin 6 päivänä lokakuuta 2021 voimaan tulevan eroamisen johdosta unionin tuomioistuimeen olisi nimitettävä julkisasiamies Gerard HOGANin jäljellä olevaksi toimikaudeksi eli 6 päivään lokakuuta 2024 saakka.
                  
               
                     (2)
                  
                  
                     Anthony COLLINSia on ehdotettu tähän tehtävään.
                  
               
                     (3)
                  
                  
                     Lisäksi unionin tuomioistuimen neljäntoista tuomarin ja kuuden julkisasiamiehen toimikausi päättyy 6 päivänä lokakuuta 2021. Nimitykset kyseisiin paikkoihin olisi tehtävä 7 päivänä lokakuuta 2021 alkavaksi ja 6 päivänä lokakuuta 2027 päättyväksi kaudeksi.
                  
               
                     (4)
                  
                  
                     Laila MEDINAa on ehdotettu unionin tuomioistuimen julkisasiamiehen tehtävään.
                  
               
                     (5)
                  
                  
                     Euroopan unionin toiminnasta tehdyn sopimuksen 255 artiklalla perustettu komitea on antanut puoltavan lausunnon kyseisten ehdokkaiden soveltuvuudesta unionin tuomioistuimen julkisasiamiehen tehtävään,
                  
               OVAT HYVÄKSYNEET TÄMÄN PÄÄTÖKSEN:
         
            1 artikla
            Nimitetään Anthony COLLINS unionin tuomioistuimen julkisasiamieheksi 7 päivänä lokakuuta 2021 alkavaksi ja 6 päivänä lokakuuta 2024 päättyväksi kaudeksi.
         
         
            2 artikla
            Nimitetään Laila MEDINA unionin tuomioistuimen julkisasiamieheksi 7 päivänä lokakuuta 2021 alkavaksi ja 6 päivänä lokakuuta 2027 päättyväksi kaudeksi.
         
         
            3 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 8 päivänä syyskuuta 2021.
            
               
                  Puheenjohtaja
               
               I. JARC